อยากจะสอบถามว่า ตอนนี้เป็นโรคเนโฟรติกอยู่ค่ะ ถ้าเราทานยาคุมจะมีผลอะไรไหมคะ แล้วถ้าเลิกทานจะท้องไหม ไม่ได้มีอะไรกับแฟนมา 1 เดือนแล้วค่ะ ตอนนี้เป็นเนโฟรติกได้ 3-4วันแล้วค่ะ อาการบวมจะทุเลาไหมคะ
สวัสดีค่ะ Nephrotic Syndrome (เนโฟรติก ซินโดรม) หรือกลุ่มอาการโปรตีนรั่วในปัสสาวะ เป็นกลุ่มอาการโรคไตที่ทำให้ร่างกายขับโปรตีนออกทางปัสสาวะมาก ผู้ป่วยจะมีอาการบวมน้ำ โดยเฉพาะบริเวณเท้า ข้อเท้า มีอาการบวมบริเวณรอบดวงตา ท้อง แขน ขา น้ำหนักตัวเพิ่มขึ้น ปัสสาวะเป็นฟองการรักษาหลักๆเน้นที่รักษาตามสาเหตุและลดการอักเสบของไตโดยการให้ยากดภูมิเช่นสเตียรอยด์ ยาขับปัสสาวะ เพื่อลดอาการบวมโดยช่วยกระตุ้นให้ไตระบายของเหลวส่วนเกินออกจากร่างกาย และยาลดความดัน หากมีความดันสูงร่วมด้วยสามาถรับประทานยาคุมกำเนิดควบคู่ไปได้ โดยควรแจ้งให้แพทย์ที่ดูแลทราบถึงชนิดยาที่รับประทาน หากไม่ทานยาคุม ก็มีโอกาสตั้งครรภ์ค่ะ เพราะโรคนี้ไม่ได้ส่งผลต่อระบบสืบพันธุ์ทำให้ตั้งครรภ์ได้อยู่ อาการบวมจะทุเลาเมื่อการอักเสบของไตลดลง ดังนั้นควรกินยาที่แพทย์จ่ายมาอย่างสม่ำเสมอ และกลับไปติดตามอาการตามนัดอ่านเพิ่มเติม